Tientalle dood ná brandstof-tenkwa ontplofFoto: Twitter Minstens 62 mense is dood nadat ŉ brandstof-tenkwa in Morogoro in Tanzanië ontplof het. Die tenkwa het glo vroeg Saterdagoggend omgeslaan waarna mense van die brandstof probeer opskep het. Die tenkwa het in vlamme uitgebars en ontplof. Volgens berigte is minstens 70 mense beseer en het talle van die beseerdes ernstige brandwonde opgedoen. Morogoro is sowat 200 km van Dar es Salaam. Minstens 50 mense is verlede maand dood toe ŉ brandstof-tenkwa in Ahumbe, Nigerië, omgeslaan en ontplof het terwyl mense nog brandstof probeer opskep het.